CELEX: 32018R1646
Language: lt
Date: 2018-07-13 00:00:00
Title: 2018 m. liepos 13 d. Komisijos deleguotasis reglamentas (ES) 2018/1646, kuriuo Europos Parlamento ir Tarybos reglamentas (ES) 2016/1011 papildomas informacijos, kuri turi būti pateikta paraiškoje išduoti veiklos leidimą ir registracijos paraiškoje, techniniais reguliavimo standartais (Tekstas svarbus EEE.)

5.11.2018   
               
               
                  LT
               
               
                  Europos Sąjungos oficialusis leidinys
               
               
                  L 274/43
               
            
         KOMISIJOS DELEGUOTASIS REGLAMENTAS (ES) 2018/1646
         2018 m. liepos 13 d.
         kuriuo Europos Parlamento ir Tarybos reglamentas (ES) 2016/1011 papildomas informacijos, kuri turi būti pateikta paraiškoje išduoti veiklos leidimą ir registracijos paraiškoje, techniniais reguliavimo standartais
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1011 dėl indeksų, kurie kaip lyginamieji indeksai naudojami finansinėse priemonėse ir finansinėse sutartyse arba siekiant įvertinti investicinių fondų veiklos rezultatus, kuriuo iš dalies keičiami direktyvos 2008/48/EB ir 2014/17/ES bei Reglamentas (ES) Nr. 596/2014 (1), ypač į jo 34 straipsnio 8 dalį,
         kadangi:
         
                     (1)
                  
                  
                     šiuo reglamentu nustatoma informacija, kurią kompetentinga institucija turėtų gauti kartu su paraiška išduoti lyginamųjų indeksų administratoriaus veiklos leidimą arba lyginamųjų indeksų administratoriaus registracijos paraiška, priklausomai nuo pareiškėjo arba indeksų, teikiamų ir skirtų naudoti Sąjungoje, ypatybių. Taip nurodant informaciją, kurią reikia pateikti paraiškoje išduoti veiklos leidimą ir registracijos paraiškoje, skatinamas bendras ir nuoseklus procesas visoje Sąjungoje;
                  
               
                     (2)
                  
                  
                     kompetentingai institucijai svarbu gauti šiame reglamente nustatytą informaciją, kad ji galėtų įvertinti, ar dėl veiklos leidimo arba registracijos besikreipiančio pareiškėjo nustatytos priemonės atitinka Reglamente (ES) 2016/1011 nustatytus reikalavimus;
                  
               
                     (3)
                  
                  
                     kad kompetentinga institucija galėtų įvertinti, ar kokie nors interesų konfliktai, kylantys dėl su lyginamaisiais indeksais susijusios veiklos ir pareiškėjo savininkų verslo interesų, galėtų paveikti to pareiškėjo nepriklausomumą apskaičiuojant lyginamuosius indeksus ir taip sumažinti lyginamojo indekso tikslumą ir teisingumą, turėtų būti reikalaujama, kad pareiškėjas pateiktų informaciją apie savo savininkų veiklą ir savo patronuojančiųjų įmonių nuosavybę;
                  
               
                     (4)
                  
                  
                     pareiškėjas turėtų pateikti informaciją apie savo valdymo organų sudėtį, veikimą ir nepriklausomumą apskaičiuojant lyginamuosius indeksus, kad kompetentinga institucija galėtų įvertinti, ar įmonės valdymo struktūra užtikrina pareiškėjo nepriklausomumą apskaičiuojant lyginamuosius indeksus ir interesų konfliktų prevenciją bei valdymą;
                  
               
                     (5)
                  
                  
                     pareiškėjas turėtų pateikti informaciją apie interesų konfliktų, susijusių su jo lyginamųjų indeksų ar lyginamųjų indeksų grupių teikimo veikla, nustatymo, valdymo, mažinimo ir informacijos apie juos atskleidimo politiką ir procedūras. Ypatingos svarbos lyginamųjų indeksų atveju, atsižvelgiant į jų didesnę sisteminę svarbą, pareiškėjas turėtų pateikti kompetentingai institucijai atnaujintą esamų interesų konfliktų sąrašą ir paaiškinimą, kaip jie valdomi;
                  
               
                     (6)
                  
                  
                     kad kompetentinga institucija galėtų įvertinti vidaus kontrolės struktūros, priežiūros ir atskaitomybės sistemos tinkamumą ir patikimumą, pareiškėjas turėtų pateikti lyginamojo indekso ar lyginamųjų indeksų grupės teikimo veiklos stebėjimo politiką ir procedūras. Ta informacija būtina, kad kompetentinga institucija galėtų įvertinti, ar ta politika ir procedūros atitinka Reglamento (ES) 2016/1011 reikalavimus;
                  
               
                     (7)
                  
                  
                     paraiškoje taip pat reikėtų pateikti informaciją, kuri kompetentingai institucijai įrodytų, kad pareiškėjo teikiamiems lyginamiesiems indeksams nustatyti naudojamų pradinių duomenų kontrolės priemonės yra tinkamos siekiant užtikrinti, kad tokie duomenys būtų reprezentatyvūs, tikslūs ir teisingi ir kad lyginamųjų indeksų apskaičiavimo metodika turi visas ypatybes, kurių reikalaujama Reglamentu (ES) 2016/1011;
                  
               
                     (8)
                  
                  
                     kad kompetentinga institucija galėtų įvertinti, ar lyginamasis indeksas atspindi ekonomikos realiją, kuriai įvertinti jis yra skirtas, pareiškėjas turėtų pateikti kompetentingai institucijai teikiamo ar ketinamo teikti lyginamojo indekso arba lyginamųjų indeksų grupės aprašymą ir lyginamojo indekso rūšį, kuriai jie priklauso, laikydamasis Reglamento (ES) 2016/1011 nuostatų. Kuriai rūšiai priklauso lyginamasis indeksas, pareiškėjas įvertina remdamasis turimomis žiniomis ir informaciją apie tai turėtų pateikti kartu su informacija apie naudojamų duomenų šaltinius, kad kompetentinga institucija galėtų įvertinti pagrindinės informacijos patikimumą ir išsamumą;
                  
               
                     (9)
                  
                  
                     jeigu pareiškėjas yra fizinis asmuo, paraiškos išduoti veiklos leidimą arba registracijos paraiškos turinys turėtų būti konkrečiai nustatytas, nes administratoriaus organizacinė struktūra labai skirsis nuo juridinių asmenų organizacinės struktūros;
                  
               
                     (10)
                  
                  
                     šis reglamentas grindžiamas Europos vertybinių popierių ir rinkų institucijos Komisijai pateiktais techninių reguliavimo standartų projektais;
                  
               
                     (11)
                  
                  
                     Europos vertybinių popierių ir rinkų institucija dėl techninių reguliavimo standartų projektų, kuriais pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė Vertybinių popierių ir rinkų suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1095/2010 (2) 37 straipsnį, pateikti savo nuomonę;
                  
               
                     (12)
                  
                  
                     administratoriams reikėtų suteikti pakankamai laiko parengti paraiškas ir užtikrinti atitiktį šio reglamento bei priede nurodytų techninių reguliavimo standartų reikalavimams. Todėl šis reglamentas turėtų būti pradėtas taikyti po dviejų mėnesių nuo jo įsigaliojimo,
                  
               PRIĖMĖ ŠĮ REGLAMENTĄ:
         
            1 straipsnis
            Bendrieji reikalavimai
            
               1.   Paraiškoje pagal Reglamento (ES) 2016/1011 34 straipsnį atitinkamai pateikiama informacija, apimanti:
               
                           a)
                        
                        
                           I priede išvardytus punktus, kai pareiškėjas yra juridinis asmuo, teikiantis paraišką išduoti veiklos leidimą;
                        
                     
                           b)
                        
                        
                           II priede išvardytus punktus, kai pareiškėjas yra juridinis asmuo, teikiantis registracijos paraišką;
                        
                     
                           c)
                        
                        
                           I priede išvardytus punktus, kai pareiškėjas yra fizinis asmuo, teikiantis paraišką išduoti veiklos leidimą, išskyrus I priedo 1 dalies c, f, h ir i punktuose išvardytą informaciją;
                        
                     
                           d)
                        
                        
                           II priede išvardytus punktus, kai pareiškėjas yra fizinis asmuo, teikiantis registracijos paraišką, išskyrus II priedo 1 dalies c, f, h ir i punktuose išvardytą informaciją.
                        
                     
            
               2.   Paraiškoje informacija lyginamųjų indeksų grupės lygmeniu gali būti pateikta tik jeigu nė vienas iš grupės lyginamųjų indeksų nėra įtrauktas į ypatingos svarbos indeksų sąrašą, sudarytą pagal Reglamento (ES) 2016/1011 20 straipsnio 1 dalį.
            
            
               3.   Jeigu pareiškėjas nepateikia kokios nors reikalaujamos informacijos, į paraišką įtraukiamas paaiškinimas, kodėl ta informacija nepateikta.
            
            
               4.   Pareiškėjas neprivalo pateikti atitinkamai I arba II priedo 1 dalies f–j punktuose nurodytos informacijos, jeigu jį valstybėje narėje jau prižiūri ta pati kompetentinga institucija dėl kitos nei lyginamųjų indeksų teikimas veiklos.
            
         
         
            2 straipsnis
            Informacija, kurią reikia pateikti dėl skirtingų rūšių lyginamųjų indeksų
            
               1.   Dėl bet kokio savo teikiamo nesvarbaus lyginamojo indekso informaciją, kurios reikalaujama pagal I priedo 6 dalį arba, kai taikoma, II priedo 6 dalį, pareiškėjas gali pateikti santraukos forma.
            
            
               2.   Ypatingos svarbos ir svarbius lyginamuosius indeksus teikiantys neprižiūrimi subjektai teikia I priede išvardytą informaciją.
            
            
               3.   Tik kitus nei ypatingos svarbos lyginamuosius indeksus teikiantys prižiūrimi subjektai teikia II priedo pirmoje skiltyje išvardytą informaciją.
            
            
               4.   Tik nesvarbius lyginamuosius indeksus teikiantis pareiškėjas teikia II priedo antroje skiltyje išvardytą informaciją.
            
            
               5.   Nepažeidžiant 1–4 dalių, tik reguliuojamais duomenimis grindžiamus lyginamuosius indeksus teikiantis pareiškėjas neteikia I ir II priedų 5 dalies c punkte, 6 dalies a punkto iii papunktyje ir 6 dalies a punkto iv papunktyje nurodytos informacijos.
            
            
               6.   Tik palūkanų normų lyginamuosius indeksus teikiantis pareiškėjas teikia šio reglamento prieduose išvardytą informaciją ir nurodo, kaip įgyvendinami konkretūs Reglamento (ES) 2016/1011 I priede išdėstyti reikalavimai, jeigu Reglamento (ES) 2016/1011 I priedo nuostatos taikomos kartu su Reglamento (ES) 2016/1011 II antraštinės dalies reikalavimais arba vietoje jų pagal to reglamento 18 straipsnį.
            
            
               7.   Tik biržos prekių lyginamuosius indeksus teikiantis pareiškėjas teikia šio reglamento I priede išvardytą informaciją, jeigu jis yra neprižiūrimas subjektas arba jeigu jis teikia ypatingos svarbos lyginamuosius indeksus. Jeigu pareiškėjas yra prižiūrimas subjektas ir nė vienas iš jo teikiamų lyginamųjų indeksų nėra ypatingos svarbos lyginamasis indeksas, jis teikia II priedo pirmoje skiltyje išvardytą informaciją. Pareiškėjas nurodo, kaip įgyvendinami Reglamento (ES) 2016/1011 II priede išdėstyti reikalavimai dėl kiekvieno biržos prekių lyginamojo indekso, kuriam vietoje Reglamento (ES) 2016/1011 II antraštinės dalies taikomas II priedas pagal Reglamento (ES) 2016/1011 19 straipsnį.
            
         
         
            3 straipsnis
            Konkreti informacija apie politiką ir procedūras
            
               1.   Į paraiškoje aprašytą politiką ir procedūras įtraukiami arba kartu pateikiami šie elementai:
               
                           a)
                        
                        
                           asmens arba asmenų, atsakingų už politikos ir procedūrų patvirtinimą ir atnaujinimą, tapatybė;
                        
                     
                           b)
                        
                        
                           aprašymas, kaip stebimas politikos ir procedūrų vykdymas, ir už šį stebėjimą atsakingų asmenų tapatybė;
                        
                     
                           c)
                        
                        
                           priemonių, kurių turi būti imtasi politikos ir procedūrų nesilaikymo atvejais, aprašymas.
                        
                     
            
               2.   Grupei priklausantis pareiškėjas 1 dalies reikalavimus gali įvykdyti pateikdamas savo grupės politiką ir procedūras, susijusias su lyginamųjų indeksų teikimu.
            
         
         
            4 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. sausio 25 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. liepos 13 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 171, 2016 6 29, p. 1.
         
            (2)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84);
      
      
         
            I PRIEDAS
            
               Informacija, kuri turi būti pateikta paraiškoje išduoti veiklos leidimą pagal Reglamento (ES) 2016/1011 34 straipsnį
            
            1.   BENDROJI INFORMACIJA
            
                        a)
                     
                     
                        Visas pareiškėjo pavadinimas ir jo juridinio asmens identifikatorius (LEI).
                     
                  
                        b)
                     
                     
                        Buveinės Europos Sąjungoje adresas.
                     
                  
                        c)
                     
                     
                        Teisinis statusas.
                     
                  
                        d)
                     
                     
                        Interneto svetainė, jei yra.
                     
                  
                        e)
                     
                     
                        Asmens ryšiams dėl paraiškos:
                        
                                    i)
                                 
                                 
                                    vardas ir pavardė;
                                 
                              
                                    ii)
                                 
                                 
                                    pareigos;
                                 
                              
                                    iii)
                                 
                                 
                                    adresas;
                                 
                              
                                    iv)
                                 
                                 
                                    e. paštas;
                                 
                              
                                    v)
                                 
                                 
                                    telefono numeris.
                                 
                              
                  
                        f)
                     
                     
                        Jeigu pareiškėjas yra prižiūrimas subjektas, informacija apie jo dabartinį veiklos leidimo statusą, įskaitant veiklą, kurią jis įgaliotas vykdyti, ir atitinkamą kompetentingą instituciją jo buveinės valstybėje narėje.
                     
                  
                        g)
                     
                     
                        Pareiškėjo Europos Sąjungoje vykdomų operacijų, kurios yra svarbios lyginamųjų indeksų teikimo veiklai, nepriklausomai nuo to, ar taikomas finansinis reguliavimas, aprašymas kartu su aprašymu, kur šios operacijos vykdomos.
                     
                  
                        h)
                     
                     
                        Bet koks steigimo aktas, įstatai ar kiti steigiamieji dokumentai.
                     
                  
                        i)
                     
                     
                        Kai pareiškėjas priklauso grupei, jo grupės struktūra kartu su nuosavybės schema, kurioje parodomi ryšiai tarp bet kokios patronuojančiosios įmonės ir patronuojamųjų įmonių. Schemoje įmonės ir patronuojamosios įmonės identifikuojamos nurodant visą jų pavadinimą, teisinį statusą, registruotos buveinės ir pagrindinės buveinės adresus.
                     
                  
                        j)
                     
                     
                        Geros reputacijos savideklaracija, įskaitant, jei taikoma, išsamią informaciją apie:
                        
                                    i)
                                 
                                 
                                    jų atžvilgiu pradėtą drausminio pobūdžio procesą (nebent jis nutrauktas);
                                 
                              
                                    ii)
                                 
                                 
                                    finansų institucijos atsisakymą išduoti veiklos leidimą arba registruoti;
                                 
                              
                                    iii)
                                 
                                 
                                    finansų institucijos sprendimą panaikinti veiklos leidimą arba registraciją.
                                 
                              
                  
                        k)
                     
                     
                        Pateiktų lyginamųjų indeksų skaičius.
                     
                  2.   ORGANIZACINĖ STRUKTŪRA IR VALDYMAS
            
                        a)
                     
                     
                        Vidaus organizacinė struktūra, susijusi su direktorių valdyba, vyresniosios vadovybės komitetais, priežiūros funkcija ir visais kitais vidaus organais, vykdančiais svarbias valdymo funkcijas, susijusias su lyginamojo indekso teikimu, įskaitant jų:
                        
                                    i)
                                 
                                 
                                    įgaliojimus arba jų santrauką ir
                                 
                              
                                    ii)
                                 
                                 
                                    bet kokių valdymo kodeksų ar panašių nuostatų laikymąsi.
                                 
                              
                  
                        b)
                     
                     
                        Procedūros, kuriomis užtikrinama, kad administratoriaus darbuotojai ir bet kokie kiti fiziniai asmenys, kurių paslaugomis jie naudojasi ar kurių paslaugas jie kontroliuoja ir kurie tiesiogiai dalyvauja teikiant lyginamąjį indeksą, turėtų reikiamų gebėjimų, žinių ir patirties, kad galėtų vykdyti jiems pavestas užduotis, ir veiktų laikydamiesi Reglamento (ES) 2016/1011 4 straipsnio 7 dalies nuostatų.
                     
                  
                        c)
                     
                     
                        Darbuotojų (laikinųjų ir nuolatinių), dalyvaujančių teikiant lyginamąjį indeksą, skaičius.
                     
                  3.   INTERESŲ KONFLIKTAI
            
                        a)
                     
                     
                        Politika ir procedūros, kuriomis nustatoma:
                        
                                    i)
                                 
                                 
                                    kaip esami ir galimi interesų konfliktai yra arba bus nustatomi, registruojami, valdomi, mažinami, jiems užkertamas kelias ar jie šalinami;
                                 
                              
                                    ii)
                                 
                                 
                                    konkrečios aplinkybės, taikomos pareiškėjui arba bet kokiam konkrečiam pareiškėjo teikiamam lyginamajam indeksui, dėl kurių interesų konfliktai yra labiausiai tikėtini, įskaitant atvejus, kai lyginamojo indekso nustatymo procese remiamasi ekspertine išvada arba veikiama pagal savo diskreciją, kai pareiškėjas priklauso tai pačiai grupei kaip ir lyginamojo indekso naudotojas ir kai pareiškėjas yra rinkos arba ekonomikos realijos, kuriai įvertinti tas lyginamasis indeksas yra skirtas, dalyvis.
                                 
                              
                  
                        b)
                     
                     
                        Reikšmingų nustatytų interesų konfliktų dėl kiekvieno lyginamojo indekso ar lyginamųjų indeksų grupės sąrašas kartu su atitinkamomis jų mažinimo priemonėmis. Kiekvieno ypatingos svarbos lyginamojo indekso atveju atnaujintas esamų ir galimų interesų konfliktų sąrašas kartu su atitinkamomis jų mažinimo priemonėmis.
                     
                  
                        c)
                     
                     
                        Atlyginimų politikos struktūra, nurodant kriterijus, pagal kuriuos nustatomas asmenų, tiesiogiai ar netiesiogiai dalyvaujančių teikiant lyginamuosius indeksus, atlyginimas.
                     
                  4.   VIDAUS KONTROLĖS STRUKTŪRA, PRIEŽIŪRA IR ATSKAITOMYBĖS SISTEMA
            
                        a)
                     
                     
                        Lyginamojo indekso ar lyginamųjų indeksų grupės teikimo veiklos stebėjimo politika ir procedūros, įskaitant susijusias su:
                        
                                    i)
                                 
                                 
                                    informacinių technologijų sistemomis;
                                 
                              
                                    ii)
                                 
                                 
                                    rizikos valdymu, taip pat rizikos, kuri gali kilti ir paveikti teikiamo lyginamojo indekso tikslumą, teisingumą ir reprezentatyvumą arba lyginamųjų indeksų teikimo veiklos tęstinumą, nustatymu, kartu su atitinkamomis jos mažinimo priemonėmis;
                                 
                              
                                    iii)
                                 
                                 
                                    priežiūros funkcijos struktūra, vaidmeniu ir veikimu, kaip aprašyta Reglamento (ES) 2016/1011 5 straipsnyje ir papildomai patikslinta pagal Reglamento (ES) 2016/1011 5 straipsnio 5 dalį priimtuose techniniuose reguliavimo standartuose (1), įskaitant priežiūros funkciją vykdančių asmenų skyrimą, pakeitimą ar nušalinimą;
                                 
                              
                                    iv)
                                 
                                 
                                    kontrolės sistemos struktūra, vaidmeniu ir veikimu, kaip aprašyta Reglamento (ES) 2016/1011 6 straipsnyje, įskaitant už šią sistemą atsakingų asmenų skyrimą, pakeitimą ar nušalinimą;
                                 
                              
                                    v)
                                 
                                 
                                    atskaitomybės sistema, kaip aprašyta Reglamento (ES) 2016/1011 7 straipsnyje, įskaitant už šią sistemą atsakingų asmenų skyrimą, pakeitimą ar nušalinimą.
                                 
                              
                  
                        b)
                     
                     
                        Nenumatytų atvejų planai, taikomi laikinai nustatant ir paskelbiant lyginamąjį indeksą, įskaitant veiklos tęstinumo planą, ir veiklos atkūrimo po ekstremalių įvykių planai.
                     
                  
                        c)
                     
                     
                        Vidaus procedūros, pagal kurias vadovai, darbuotojai ir bet kurie kiti fiziniai asmenys, kurių paslaugomis pareiškėjas naudojasi arba kurių teikiamas paslaugas jis kontroliuoja, praneša apie Reglamento (ES) 2016/1011 pažeidimus.
                     
                  5.   TEIKIAMO LYGINAMOJO INDEKSO AR LYGINAMŲJŲ INDEKSŲ GRUPIŲ APRAŠYMAS
            
                        a)
                     
                     
                        Pareiškėjo pateikto arba ketinamo teikti lyginamojo indekso ar lyginamųjų indeksų grupės aprašymas ir rūšis, kuriai lyginamasis indeksas priklauso, pareiškėjo turimomis žiniomis ir atsižvelgiant į Reglamento (ES) 2016/1011 nuostatas, kartu nurodant lyginamojo indekso rūšiai nustatyti naudotus šaltinius.
                     
                  
                        b)
                     
                     
                        Rinkos arba ekonomikos realijos, kuriai įvertinti tas lyginamasis indeksas ar lyginamųjų indeksų grupė yra skirti, aprašymas, kartu nurodant šiam aprašymui parengti naudotus šaltinius.
                     
                  
                        c)
                     
                     
                        Lyginamojo indekso ar lyginamųjų indeksų grupės duomenų teikėjų aprašymas kartu su elgesio kodeksu, kaip aprašyta Reglamento (ES) 2016/1011 15 straipsnyje, o ypatingos svarbos lyginamųjų indeksų atveju – taip pat duomenų teikėjų pavadinimai (vardai ir pavardės) ir buvimo vieta.
                     
                  
                        d)
                     
                     
                        Informacija apie priemones, skirtas lyginamojo indekso ar lyginamųjų indeksų grupės nustatymo ar paskelbimo duomenims ištaisyti.
                     
                  
                        e)
                     
                     
                        Informacija apie procedūrą, kurią turi taikyti administratorius lyginamojo indekso ar lyginamųjų indeksų grupės pakeitimų arba teikimo nutraukimo atveju pagal Reglamento (ES) 2016/1011 28 straipsnio 1 dalį.
                     
                  6.   PRADINIAI DUOMENYS IR METODIKA
            
                        a)
                     
                     
                        Dėl kiekvieno lyginamojo indekso ar lyginamųjų indeksų grupės politika ir procedūros, susijusios su pradiniais duomenimis, įskaitant duomenis, susijusius su:
                        
                                    i)
                                 
                                 
                                    naudojamų pradinių duomenų rūšimi, jų naudojimo pirmenybe ir bet kokiu veikimu pagal savo diskreciją ar rėmimusi ekspertine išvada;
                                 
                              
                                    ii)
                                 
                                 
                                    bet kokiais procesais, skirtais užtikrinti, kad pradiniai duomenys būtų pakankami, tinkami ir patikrinami;
                                 
                              
                                    iii)
                                 
                                 
                                    kriterijais, kuriais nustatoma, kas gali pateikti administratoriui pradinius duomenis, ir duomenų teikėjų atrankos procedūra;
                                 
                              
                                    iv)
                                 
                                 
                                    duomenų teikėjo pradinių duomenų vertinimu ir pradinių duomenų patvirtinimo procesu.
                                 
                              
                  
                        b)
                     
                     
                        Dėl kiekvieno lyginamojo indekso ar lyginamųjų indeksų grupės metodikos:
                        
                                    i)
                                 
                                 
                                    metodikos aprašymas, pabrėžiant pagrindinius metodikos elementus, nurodytus Reglamento (ES) 2016/1011 13 straipsnyje ir patikslintus techniniuose reguliavimo standartuose, priimtuose pagal Reglamento (ES) 2016/1011 13 straipsnio 3 dalį (2);
                                 
                              
                                    ii)
                                 
                                 
                                    politika ir procedūros, įskaitant susijusias su:
                                    
                                                1.
                                             
                                             
                                                priemonėmis, kurių imtasi metodikai patvirtinti ir peržiūrėti, įskaitant bet kokius atliktus bandymus ar grįžtamąjį patikrinimą;
                                             
                                          
                                                2.
                                             
                                             
                                                konsultacijų dėl bet kokio siūlomo esminio metodikos pakeitimo procesu.
                                             
                                          
                              
                  7.   UŽSAKOMOSIOS PASLAUGOS
            Kai bet kokia veikla, kuri yra lyginamojo indekso ar lyginamųjų indeksų grupės teikimo proceso dalis, perduodama paslaugų teikėjams:
            
                        a)
                     
                     
                        atitinkami užsakomųjų paslaugų susitarimai, įskaitant susitarimus dėl paslaugų lygio, kuriais įrodoma atitiktis Reglamento (ES) 2016/1011 10 straipsnio reikalavimams;
                     
                  
                        b)
                     
                     
                        išsami informacija apie perduotas funkcijas, nebent ši informacija jau įtraukta į atitinkamas sutartis;
                     
                  
                        c)
                     
                     
                        perduotos veiklos priežiūros politika ir procedūros.
                     
                  8.   KITA INFORMACIJA
            
                        a)
                     
                     
                        Pareiškėjas gali pateikti papildomos su savo paraiška susijusios informacijos, kuri, jo manymu, yra tinkama.
                     
                  
                        b)
                     
                     
                        Pareiškėjas reikiamą informaciją pateikia kompetentingos institucijos nurodytu būdu ir forma.
                     
                  
               (1)  2018 m. liepos 13 d. Komisijos deleguotasis reglamentas (ES) 2018/1637, kuriuo Europos Parlamento ir Tarybos reglamentas (ES) 2016/1011 papildomas techniniais reguliavimo standartais dėl priežiūros funkcijos procedūrų ir ypatybių (žr. šio Oficialiojo leidinio p. 1).
            
               (2)  2018 m. liepos 13 d. Komisijos deleguotasis reglamentas (ES) 2018/1641, kuriuo Europos Parlamento ir Tarybos reglamentas (ES) 2016/1011 papildomas techniniais reguliavimo standartais, kuriais patikslinama ypatingos svarbos arba svarbių lyginamųjų indeksų administratorių pateiktina informacija apie lyginamojo indekso nustatymo metodiką, metodikos vidaus peržiūrą ir patvirtinimą ir esminių metodikos pakeitimų procedūras (žr. šio Oficialiojo leidinio p. 21).
         
      
      
         
            II PRIEDAS
            
               Informacija, kuri turi būti pateikta registracijos paraiškoje pagal Reglamento (ES) 2016/1011 34 straipsnį
            
            
                         
                     
                     
                        „T“ reiškia „taikoma“.
                     
                  
                         
                     
                     
                        „N“ reiškia „netaikoma“.
                     
                  
                        I priedo punktas
                     
                     
                        Tik kitus nei ypatingos svarbos lyginamuosius indeksus teikiantys prižiūrimi subjektai
                     
                     
                        Tik nesvarbius lyginamuosius indeksus teikiantys subjektai
                     
                  
                        1)   Bendroji informacija
                        
                     
                  
                        1(a)
                     
                     
                        Visas pavadinimas (vardas ir pavardė)
                     
                     
                        T
                     
                     
                        T
                     
                  
                        1(b)
                     
                     
                        Adresas
                     
                     
                        T
                     
                     
                        T
                     
                  
                        1(c)
                     
                     
                        Teisinis statusas
                     
                     
                        T
                     
                     
                        T
                     
                  
                        1(d)
                     
                     
                        Interneto svetainė
                     
                     
                        T
                     
                     
                        T
                     
                  
                        1(e)
                     
                     
                        Asmuo ryšiams
                     
                     
                        T
                     
                     
                        T
                     
                  
                        1(f)
                     
                     
                        Dabartinis veiklos leidimo statusas
                     
                     
                        T (1)
                        
                     
                     
                        T (1) prižiūrimiems subjektams
                        N neprižiūrimiems subjektams
                     
                  
                        1(g)
                     
                     
                        Vykdomos operacijos
                     
                     
                        T (1)
                        
                     
                     
                        T (1)
                        
                     
                  
                        1(h)
                     
                     
                        Steigiamieji dokumentai
                     
                     
                        T (1)
                        
                     
                     
                        T (1)
                        
                     
                  
                        1(i)
                     
                     
                        Grupės struktūra
                     
                     
                        T (1)
                        
                     
                     
                        T (1)
                        
                     
                  
                        1(j)
                     
                     
                        Geros reputacijos savideklaracija
                     
                     
                        T (1)
                        
                     
                     
                        T (1)
                        
                     
                  
                        1(k)
                     
                     
                        Lyginamųjų indeksų skaičius
                     
                     
                        T
                     
                     
                        T
                     
                  
                        2)   Organizacinė struktūra ir valdymas
                        
                     
                  
                        2(a)
                     
                     
                        Vidaus organizacinė struktūra
                     
                     
                        T
                     
                     
                        T
                     
                  
                        2(b)
                     
                     
                        Darbuotojai
                     
                     
                        T
                     
                     
                        T
                     
                  
                        2(c)
                     
                     
                        Žmogiškieji ištekliai
                     
                     
                        T
                     
                     
                        N
                     
                  
                        3)   Interesų konfliktai
                        
                     
                  
                        3(a)
                     
                     
                        Politika ir procedūros
                     
                     
                        T (2)
                        
                     
                     
                        T (2) santraukos forma
                     
                  
                        3(b)
                     
                     
                        Reikšmingi interesų konfliktai
                     
                     
                        T
                     
                     
                        N
                     
                  
                        3(c)
                     
                     
                        Atlyginimų struktūra
                     
                     
                        T
                     
                     
                        T
                     
                  
                        4)   Vidaus kontrolės struktūra, priežiūra ir atskaitomybės sistema
                        
                     
                  
                        4(a)
                     
                     
                        Lyginamojo indekso teikimo veiklos stebėjimo politika ir procedūros
                     
                     
                        T
                     
                     
                        T (3) santraukos forma
                     
                  
                        4(b)
                     
                     
                        Lyginamojo indekso nustatymo ir paskelbimo vidaus tvarka
                     
                     
                        T
                     
                     
                        T santraukos forma
                     
                  
                        4(c)
                     
                     
                        Vidaus pranešimas apie pažeidimus
                     
                     
                        T
                     
                     
                        T santraukos forma
                     
                  
                        5)   Pateiktų lyginamųjų indeksų aprašymas
                        
                     
                  
                        5(a)
                     
                     
                        Aprašymas
                     
                     
                        T (4)
                        
                     
                     
                        T santraukos forma
                     
                  
                        5(b)
                     
                     
                        Pagrindinė rinka
                     
                     
                        T (4)
                        
                     
                     
                        T santraukos forma
                     
                  
                        5(c)
                     
                     
                        Duomenų teikėjai
                     
                     
                        T (4)
                        
                     
                     
                        T santraukos forma
                     
                  
                        5(d)
                     
                     
                        Ištaisymai
                     
                     
                        T (4)
                        
                     
                     
                        T santraukos forma
                     
                  
                        5(e)
                     
                     
                        Lyginamojo indekso pakeitimai ir jo teikimo nutraukimas
                     
                     
                        T (4)
                        
                     
                     
                        T santraukos forma
                     
                  
                        6)   Pradiniai duomenys ir metodika
                        
                     
                  
                        6(a)(i)
                     
                     
                        Naudojamų pradinių duomenų aprašymas
                     
                     
                        T (4)
                        
                     
                     
                        T santraukos forma
                     
                  
                        6(a)(ii)
                     
                     
                        Pakankami, tinkami ir patikrinami pradiniai duomenys
                     
                     
                        T (4)
                        
                     
                     
                        T (5) santraukos forma
                     
                  
                        6(a)(iii)
                     
                     
                        Duomenų teikėjai
                     
                     
                        T (4)
                        
                     
                     
                        T santraukos forma
                     
                  
                        6(a)(iv)
                     
                     
                        Duomenų teikėjo pradinių duomenų vertinimas ir pradinių duomenų patvirtinimas
                     
                     
                        T (6)
                        
                     
                     
                        N
                     
                  
                        6(b)(i)
                     
                     
                        Metodikos aprašymas
                     
                     
                        T (4)
                        
                     
                     
                        T santraukos forma
                     
                  
                        6(b)(ii)(1)
                     
                     
                        Patvirtinimas/Peržiūra
                     
                     
                        T (4)
                        
                     
                     
                        T santraukos forma
                     
                  
                        6(b)(ii)(2)
                     
                     
                        Esminis pakeitimas
                     
                     
                        T (6)
                        
                     
                     
                        N
                     
                  
                        7)   Užsakomosios paslaugos
                        
                     
                  
                        7(a)
                     
                     
                        Sutartys
                     
                     
                        T (6)
                        
                     
                     
                        N
                     
                  
                        7(b)
                     
                     
                        Perduotos funkcijos
                     
                     
                        T (6)
                        
                     
                     
                        T santraukos forma
                     
                  
                        7(c)
                     
                     
                        Kontrolė
                     
                     
                        T (6)
                        
                     
                     
                        T santraukos forma
                     
                  
                        8)   Kita
                        
                     
                  
                        8(a)
                     
                     
                        Papildoma informacija
                     
                     
                        T
                     
                     
                        T
                     
                  
                        8(b)
                     
                     
                        Forma
                     
                     
                        T
                     
                     
                        T
                     
                  
               (1)  Nebent subjektą jau prižiūri ta pati kompetentinga institucija dėl kitos nei lyginamųjų indeksų teikimas veiklos.
            
               (2)  Pareiškėjas savo teikiamo svarbaus arba nesvarbaus lyginamojo indekso atžvilgiu gali nuspręsti neteikti su I priedo 3 dalies a punkto iii papunkčiu susijusios informacijos.
            
               (3)  Pareiškėjas savo teikiamo nesvarbaus lyginamojo indekso atžvilgiu gali neteikti su I priedo 4 dalies a punkto iii papunkčiu susijusios informacijos, išskyrus informaciją apie nuolatinės priežiūros funkcijos nustatymą ir palaikymą, taip pat su I priedo 4 dalies a punkto iv papunkčiu ir 4 dalies a punkto v papunkčiu susijusios tam tikros teiktinos informacijos apie kontrolės ir atskaitomybės sistemą.
            
               (4)  Tiek svarbius, tiek nesvarbius lyginamuosius indeksus teikiantis prižiūrimas subjektas nesvarbių lyginamųjų indeksų atžvilgiu tokią informaciją gali teikti santraukos forma.
            
               (5)  Pareiškėjas savo teikiamo nesvarbaus lyginamojo indekso atžvilgiu gali nuspręsti neteikti su pradinių duomenų patikrinamumu susijusios informacijos.
            
               (6)  Tiek svarbius, tiek nesvarbius lyginamuosius indeksus teikiantis prižiūrimas subjektas tokią informaciją gali teikti tik svarbių savo teikiamų lyginamųjų indeksų atžvilgiu.